State PCPNDT runs in Delhi, three doctors including doctor arrested, Jaipur News in Hindi - www.khaskhabar.com
राजस्थान Oct 24, 2017 2:48 pmहिन्दी I English
Home » Rajasthan » Jaipur » State PCPNDT runs in Delhi, three doctors including doctor arrested
राज्य पीसीपीएऩडीटी का दिल्ली में धावा, डॉक्टर सहित तीन आरोपी गिरफ्तार
khaskhabar.com : मंगलवार, 10 अक्टूबर 2017 8:34 PM
जयपुर। राजस्थान पीसीपीएनडीटी टीम द्वारा कन्या भ्रूण हत्यारों और भ्रूण लिंग जांच करने वालों के खिलाफ की जा रही कार्रवाई लगातार जारी है। इस बार टीम ने दिल्ली में इंटरस्टेट डिकाय कार्रवाई करते हुये एमडी चिकित्सक डॉ. अशोक कुमार गुप्ता और दलाल ललिता एवं एक अन्य सोनिया कौर को गिरफ्तार कर लिया है। साथ ही उपयोग में ली गयी सोनोग्राफी मशीन जब्त कर ली गयी है। उल्लेखनीय है कि राज्य दल की यह अब तक की 23वीं इंटरस्टेट सहित 91वीं डिकाय कार्यवाही है। यह दिल्ली में अब तक की राज्य टीम की पहली कार्यवाही है।
अध्यक्ष राज्य समुचित प्राधिकारी पीसीपीएनडीटी एवं मिशन निदेशक नवीन जैन ने बताया कि श्रीगंगानगर क्षेत्र के मुखबिर के जरिए सूचना मिल रही थी कि कुछ दलाल गर्भवती महिलाओं को हरियाणा और दिल्ली ले जाकर भ्रूण लिंग जांच करवा रहे हैं। टीम भी इन पर लगातार नजर रखे हुए थी और मुखबिरों के संपर्क में रही। पुष्टि के लिए टीम सदस्य पीसीपीएनडीटी प्रभारी रणदीप सिंह व विनोद बिश्नोई ने इस कार्यवाही से पहले गोलूवाला व दिल्ली जाकर रैकी करते हुए मामले की विस्तृत जानकारी एकत्रित की और इसके बाद टीम गठित कर कार्रवाई करने का निर्णय लिया गया।
जैन ने बताया कि टीम सोमवार को ही दिल्ली पहुंच गई और मंगलवार सुबह डमी गर्भवती महिला के जरिए दलाल बबीता से हरियाणा के बहादुरगढ़ में संपर्क किया। जहां से दलाल व उसका पुत्र महिला को दिल्ली के पटेल नगर स्थित किरण डायग्नोस्टिक सेंटर ले गई। यहां चिकित्सक डॉ. अशोक गुप्ता ने जांच कर भ्रूण लिंग की जानकारी दी और चिकित्सक व दलालों ने महिला से पैसे लेकर आपस में बांट लिए। इसके बाद इशारा मिलते ही टीम ने चिकित्सक व दलालों को गिरफ्तार कर लिया। जांच में पता चला है कि तीनों आरोपी लंबे अर्से से इस धंधे में लिप्त थे। वहीं दिल्ली टीम को मौके पर बुलाया गया, जिसमें स्टेट नोडल ऑफिसर डॉ. सत्यजीत कुमार एवं जिला नोडल अधिकारी डॉ. सौहार्द नाथ मौजूद रहे।
Web Title-State PCPNDT runs in Delhi, three doctors including doctor arrested
Tags: state pcpndt, president state proper authority pcpndt and mission director naveen jain, jaipur news, rajasthan news, ias naveen jain, hindi news, news in hindi, breaking news in hindi, jaipur news, jaipur news in hindi, real time jaipur city news, real time news, jaipur news khas khabar, jaipur news in hindi